# Faavae o Agavaa o Tagata Faigaluega NDIS: Ta'iala i le Filifiliga o Galuega

## NDIS Workforce Capability Framework: Career Options Guide Samoan | Gagana Samoa

Faavae o Agavaa o Tagata Faigaluega NDIS (o le Faavae) e faamatala ai uiga, tomai ma le iloa o faamoemoega e tagata faigaluega uma o loo faatupe i lalo o le NDIS. E aumai ai faata'ita'iga manino ma faatuina ai se gagana faasoa i ‘foliga vaaia o le lelei’ mo sui auai o loo mauaina auaunaga ma lagolago a le NDIS. O lenei ta'iala e lagolagoina le Faavae o Agavaa o Tagata Faigaluega.

O le Ta'iala i le Filifiliga o Galuega e mafai ona fesoasoani i tagata faigaluega e su'esu'e avanoa faigaluega i totonu o vaega o aafiaga tumau i le soifua ma matagaluega talafeagai. E mafai ona fesoasoani i tagata e fiafia i le matagaluega ina ia iloa pe faapefea ona latou mafai ona faaaoga ma atia'e tomai, agavaa ma mea e fiafia ai mo se galuega i le lagolagoina o le vaega o aafiaga tumau i le soifua.

E tele auala e faalautele pe fa’atupula’ia ai lau galuega lagolago. O le malamalama poo a filifiliga ma poo o le a le faamoemoega mai ia oe o le ki lea i le faiga o faai'uga taua.

O le a se faamoemoe

E su'esu'e e le ta'iala auala eseese e fa i avanoa faigaluega:

* **saili** le tele o ituaiga o galuega lagolago
* **taula'i** i luga o se ituaiga lagolago faapitoa
* **lagolago** aofiaga ma avanoa
* **aga'i** i le vaavaaiga poo isi matafaioi pito i luma.

E tuuina atu e le ta'iala fautuaga, ma mea e manatu e fesoasoani ai ia te oe e filifili poo le faasinoga lea e te mana'o iai. O matafaioi ua faamatalaina, ma o loo tuuina atu puna'oa ma fesoasoani mo le faia o le isi laasaga. E saunia e le ta'iala fautuaga lautele ma e tatau ona e mafaufau i tulaga patino ia te oe ma aafiaga ae le i faia sau faai'uga i le isi galuega e te fia aga'i iai.

E mafai ona e toe fo'i ma fai se isi filifiliga i soo se taimi. E mafai foi na aumai i lalo ma lolomi se kopi o le ta'iala e faaaoga.

Faatinoga o le ta'iala:

O Bill o se tagata faigaluega lagolago o loo faia ituaiga matafaioi lagolago lautele eseese. E fiafia e galulue ma tagata e iai aafiaga tumau i le soifua. E mana'o e maua sana galuega i le matagaluega ma saili atili e uiga i filifiliga e pei o le poto faapitoa i le galuega i se ituaiga o lagolago pe aga'i i luma i matafaioi tau pulega. E le o mautinoa pe faapefea e lona malosi ona laina faatasi ma filifiliga ma laasaga e mana'omia ona ia faia ina ia agai i luma lana galuega.

E faaaoga e Bill le [**Ta'iala o Filifiliga o Agavaa**](https://workforcecapability.ndiscommission.gov.au/tools-and-resources/career-options-guide) e malamalama ai i agavaa mana'omia ma maua nisi o fautuaga i mea e sosoo ona fai ina ia maua ai filifiliga o galuega eseese. Ua ia filifili e tuliloa lona fiafia e galue ma tagata e iai aafiaga tumau i le mafaufau, ma faaaoga le faamatalaga i le ta'iala e fuafua ai isi laasaga e sosoo ai.

E faaaoga foi e Bill le [**Faavae o Agavaa o Tagata Faigaluega**](https://workforcecapability.ndiscommission.gov.au/framework) e fesoasoani ia te ia e malamalama ai i agavaa faaopopo o loo faamoemoe mo le lagolagoina o tagata e iai aafiaga tumau i le mafaufau.

### Mauaina ma le faaaogaina o le ta'iala

O le Ta'iala o Filifiliga o Agavaa e sili atu lona faaaogaina i luga o le upega tafailagi, peita'i e mafai ona e aumai se lomiga e mafai ona faaaogaina e aunoa ma le initaneti e tuuina atu faamatalaga talitutusa.

**Mauaina o le ta'iala:** [Ta'iala o Filifiliga o Galuega | Agavaa o Tagata Faigaluega NDIS (ndiscommission.gov.au)](https://workforcecapability.ndiscommission.gov.au/tools-and-resources/career-development)

Mo nisi faamatalaga e faatatau i le Faavae poo lona faaaogaina, asiasi i le upega tafa'ilagi**:** <https://workforcecapability.ndiscommission.gov.au/>.

**Faafesota'i:** [workforcecapability@ndiscommission.gov.au](mailto:workforcecapability@ndiscommission.gov.au) poo le 1800 035 554.